Krouet oa bet Laz-kanañ Penn ar Bed (Ensemble Choral du Bout du Monde e galleg) e 1977 hag ennañ ez eus bremañ war-dro 150 kaner o tont eus daou-ugent kumun bennak e Penn-ar-Bed. Difenn ar yezh ha kas war-raok sevenadur Breizh eo pal kentañ ar strollad ha kement-se a vez graet dre an dibab kanaouennoù, anezho kanaouennoù ha sonerezh hengounel met ivez krouidigezhioù, holl e brezhoneg. Dindan renerezh René Abjean e oa bet krouet Laz-kanañ Penn ar Bed. Abaoe 1989 emañ Christian Desbordes o ren al laz-kanañ.